2 Kronieke 26 — Wagtoring – AANLYN BIBLIOTEEK
Ussia, koning van Juda (1-5)
Ussia se oorloë (6-15)
Hoogmoedige Ussia met melaatsheid getref (16-21)
Ussia sterf (22, 23)
+1Kn 9:26; 2Kn 16:6
+2Kn 14:1, 3
+Ge 19:36, 38; Rig 11:15
Of “uitgekap”, waarskynlik uit rots.
+Rig 20:16; 1Sa 17:49; 1Kr 12:1, 2
+Eks 30:7; 1Kr 23:13
2 Kron. 26:21Kn 9:26; 2Kn 16:6
2 Kron. 26:42Kn 14:1, 3
2 Kron. 26:6Jos 15:11, 12
2 Kron. 26:6Jos 15:20, 46; 1Sa 5:1
2 Kron. 26:8Ge 19:36, 38; Rig 11:15
2 Kron. 26:14Rig 20:16; 1Sa 17:49; 1Kr 12:1, 2
2 Kron. 26:18Eks 30:7; 1Kr 23:13
2 Kron. 26:212Kn 15:5-7
26 Daarna het die hele volk van Juda Ussiʹa,+ wat toe 16 jaar oud was, koning gemaak in die plek van sy pa, Amaʹsia.+ 2 Hy het Elot+ herbou en dit vir Juda teruggekry nadat die koning* gesterf het.*+ 3 Ussiʹa+ was 16 jaar oud toe hy koning geword het, en hy het 52 jaar lank in Jerusalem regeer. Sy ma was Jegolʹja van Jerusalem.+ 4 Hy het bly doen wat reg is in Jehovah se oë, net soos sy pa, Amaʹsia, gedoen het.+ 5 En Ussiʹa het God bly dien in die tyd van Sagariʹa, wat hom geleer het om die ware God te vrees. Gedurende die tyd dat hy Jehovah gedien het, het die ware God hom geseën.+
6 Hy het teen die Filistyne+ gaan veg en deur die muur van Gat,+ die muur van Jabne+ en die muur van Asdod+ gebreek. Toe het hy stede gebou naby Asdod en in die gebied van die Filistyne. 7 Die ware God het hom gehelp om te veg teen die Filistyne, teen die Arabiere+ wat in Gur-Baäl gewoon het en teen die Meüniete. 8 Die Ammoniete+ het aan Ussiʹa skatting* begin betaal. Sy roem het uiteindelik tot by Egipte versprei, want hy het baie magtig geword. 9 Ussiʹa het ook torings gebou+ in Jerusalem by die Hoekpoort,+ die Valleipoort+ en die Steunmuur, en hy het hulle versterk. 10 Hy het torings+ in die wildernis gebou en baie reënputte gegrawe* (want hy het baie vee gehad). Hy het dieselfde gedoen in die Sjefeʹla en op die vlakte.* Hy het landbouers en wingerdarbeiders in die berge en in Karmel gehad, want hy was lief vir boerdery.
11 En Ussiʹa het ’n leërmag gehad wat toegerus was om oorlog te voer, en hulle het in afdelings oorlog gaan voer. Hulle is getel en ingedeel+ deur Jeïel, die sekretaris,+ en Maäseʹja, die beampte, onder die leiding van Hananʹja, een van die koning se amptenare. 12 Daar was altesaam 2 600 hoofde van die vaderhuise wat oor hierdie magtige vegters was. 13 En daar was 307 500 magtige vegters wat gereed was om oorlog te voer. Hulle was ’n magtige leërmag wat teen die koning se vyande kon veg.+ 14 Ussiʹa het die hele leërmag toegerus met skilde, spiese,+ helms, pantsers,*+ boë en slingerklippe.+ 15 Hy het ook in Jerusalem oorlogswerktuie gemaak wat deur opgeleide manne ontwerp is en waarmee pyle en groot klippe van die torings+ en die hoeke van die mure af geskiet kon word. Hy het baie hulp ontvang en het sterk geword, en daarom het sy roem wyd en syd versprei.
16 Maar toe hy magtig geword het, het hy hoogmoedig geword, en dit het tot sy ondergang gelei. Hy was ongehoorsaam aan Jehovah sy God en het in die tempel van Jehovah ingegaan om reukwerk op die reukaltaar te brand.+ 17 Die priester Asarʹja en 80 moedige priesters van Jehovah het hom dadelik gevolg. 18 Hulle het koning Ussiʹa gekonfronteer en vir hom gesê: “Koning Ussiʹa, u het nie die reg om reukwerk vir Jehovah te brand nie!+ Net die priesters mag reukwerk brand, want hulle is nakomelinge van Aäron,+ en hulle is geheilig. Gaan uit die heiligdom uit, want u was ongehoorsaam, en u sal nie eer van Jehovah God hiervoor ontvang nie.”
19 Maar Ussiʹa, wat ’n vuurbak in sy hand gehad het om reukwerk te brand, het woedend geword.+ En terwyl hy woedend vir die priesters was en langs die reukaltaar in die huis van Jehovah gestaan het, het melaatsheid+ op sy voorkop uitgebreek in die teenwoordigheid van die priesters. 20 Toe het Asarʹja, die hoofpriester, en al die priesters die melaatsheid op sy voorkop gesien. Hulle het hom vinnig daar uitgeneem, en hy het vinnig padgegee omdat Jehovah hom gestraf het.
21 Koning Ussiʹa het tot die dag van sy dood ’n melaatse gebly. Hy het as ’n melaatse in ’n aparte huis gewoon,+ en hy is nie toegelaat om na die huis van Jehovah te gaan nie. Sy seun Jotam was oor die koning se paleis en het as regter vir die volk van die land opgetree.+
22 En die res van die geskiedenis van Ussiʹa is van begin tot einde opgeteken deur die profeet Jesaja,+ die seun van Amos. 23 Ussiʹa het gesterf,* en hulle het hom by sy voorvaders begrawe. Maar hulle het hom in die veld by die begraafplaas van die konings begrawe, want hulle het gesê: “Hy is ’n melaatse.” En sy seun Jotam+ het in sy plek koning geword.